ประกาศคณะกรรมการวิชาชีพสาขากิจกรรมบำบัด เรื่อง หลักเกณฑ์ วิธีการ และเงื่อนไขในการประกอบโรคศิลปะของ นักเรียน นักศึกษา หรือผู้รับการฝึกอบรมซึ่งทำการฝึกหัดหรืออบรมในความควบคุมของผู้ประกอบโรคศิลปะซึ่งเป็นผู้ให้การศึกษาหรือฝึกอบรม

ประกาศคณะกรรมการวิชาชีพสาขากิจกรรมบำบัด
ประกาศคณะกรรมการวิชาชีพสาขากิจกรรมบำบัด
เรื่อง หลักเกณฑ์ วิธีการ
และเงื่อนไขในการประกอบโรคศิลปะของ
นักเรียน นักศึกษา
หรือผู้รับการฝึกอบรมซึ่งทำการฝึกหัดหรืออบรม
ในความควบคุมของผู้ประกอบโรคศิลปะซึ่งเป็นผู้ให้การศึกษาหรือฝึกอบรม
 

อาศัยอำนาจตามมาตรา
๓๐ (๓) แห่งพระราชบัญญัติการประกอบโรคศิลปะ พ.ศ. ๒๕๔๒
คณะกรรมการวิชาชีพสาขากิจกรรมบำบัดออกประกาศไว้ ดังต่อไปนี้

ข้อ ๑
ประกาศนี้เรียกว่า ประกาศคณะกรรมการวิชาชีพสาขากิจกรรมบำบัด เรื่อง หลักเกณฑ์ วิธีการ
และเงื่อนไขในการประกอบโรคศิลปะของนักเรียน นักศึกษา หรือผู้รับการฝึกอบรมซึ่งทำการฝึกหัดหรืออบรมในความควบคุมของผู้ประกอบโรคศิลปะซึ่งเป็นผู้ให้การศึกษาหรือฝึกอบรม

ข้อ ๒[๑]
ประกาศนี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓
ในประกาศนี้
นักเรียน นักศึกษา หมายความว่า
บุคคลซึ่งอยู่ระหว่างทำการศึกษาในหลักสูตรปริญญาหรือประกาศนียบัตรเทียบเท่าปริญญาในสาขาวิชากิจกรรมบำบัด
จากสถาบันการศึกษาที่คณะกรรมการวิชาชีพรับรอง
ผู้รับการฝึกอบรม หมายความว่า
บุคคลซึ่งเข้ารับการฝึกหัดหรืออบรมในหลักสูตรเกี่ยวกับกิจกรรมบำบัดจากสถาบันการศึกษา
หรือหน่วยงาน หรือองค์กรที่คณะกรรมการวิชาชีพรับรอง
คณะกรรมการวิชาชีพ หมายความว่า
คณะกรรมการวิชาชีพสาขากิจกรรมบำบัด
ผู้ประกอบโรคศิลปะ หมายความว่า
ผู้ประกอบโรคศิลปะสาขากิจกรรมบำบัด

ข้อ ๔
ให้นักเรียน นักศึกษา
หรือผู้รับการฝึกอบรมกระทำการประกอบโรคศิลปะภายใต้ความควบคุมของผู้ประกอบโรคศิลปะซึ่งเป็นผู้ให้การศึกษาหรือฝึกอบรมตามกิจกรรมที่กำหนดในหลักสูตรของสถาบันการศึกษา
หรือหน่วยงาน หรือองค์กรที่ได้รับการรับรองจากคณะกรรมการวิชาชีพ

ข้อ ๕
ในกรณีที่มีปัญหาตามประกาศนี้ให้ประธานกรรมการการประกอบโรคศิลปะเป็นผู้วินิจฉัยชี้ขาด


ประกาศ ณ วันที่ ๑๓
พฤศจิกายน พ.ศ. ๒๕๕๐
สร้อยสุดา วิทยากร
ประธานกรรมการวิชาชีพสาขากิจกรรมบำบัด
















ปริยานุช/จัดทำ
๒๔ มกราคม ๒๕๕๑

โชติกานต์/ปรับปรุง
๑๔ พฤศจิกายน ๒๕๕๙













[๑] ราชกิจจานุเบกษา
เล่ม ๑๒๕/ตอนพิเศษ ๔ ง/หน้า ๑๐๐/๗ มกราคม ๒๕๕๑